text: 400 landmænd blæser på krisen
  22 februar 2011 kl. 14.19
  Landmænd: Underskud er OK en tid - men ikke hvis det går udover humøret og energien.
  Landmænd kan holde til at have økonomisk underskud en tid ? men hvis også humøret og energien går i minus, så er det på tide at tage affære.
  Og det har de gjort - en gruppe landmænd, der er knyttet til Jysk Landbrugsrådgivning.
  De har taget initiativet til, at 400 landmænd mødes en aften i begyndelsen af marts i Vejen Idrætscenter, hvor det handler om alt muligt andet end krise og landbrug.
  Chris MacDonald taler først om, hvordan man kan få energi og humør.
  Derefter er der bl.a. dans og zumba for landmændene.
  - Der er sådan en negativ stemning blandt landmænd i dag. Når vi kommer sammen, går folk rundt og hænger og snakker kun om dårlig økonomi. Vi vil give dem en aften, hvor de kan holde fri og igen få smil på læben, siger Erna van Logtestijn, der er det kvindelige islæt i initiativgruppen.
  